open-index/open-wikipedia-markdown huggingface dataset:
Vesa Junttila

**Vesa Junttila** (s. 10. joulukuuta 1941, Kittilä) on suomalainen taidemaalari ja kuvataiteilija. Hän asuu nykyisin Saariselällä. Taidekoulutusta Vesa Junttila on saanut isältään Einari Junttilalta ja Reidar Särestönimeltä. Hän on opiskellut Vapaassa Taidekoulussa vuosina 1959 ja 1963 opettajinaan Torger Enckell, Tor Arne ja Unto Pusa.

## Näyttelyt
Vesa Junttila on osallistunut lukuisiin ryhmä- ja yksityisnäyttelyihin Suomessa. Ulkomailla hänen taidettaan on ollut nähtävillä muun muassa Tukholmassa, Norrköpingissä, Linköpingissä, Öölannissa, Jerusalemissa, Pariisissa, Bresciassa, Tromssassa ja Bordeaux’n alueella.

## Julkinen taide

Vesa Junttilan töitä on nähtävillä Rovaniemen kaupungin sekä Kittilän, Joroisten, Ranuan, Tervolan, Inarin ja Övertorneån kunnan kokoelmissa kuten myös Saamelaismuseossa ja Haaparannan taidemuseossa. Hänen taulujaan on myös Helsingin pääpostin, Veli Aineen, Korpivaara Oy:n, Suomen Yhdyspankin, Helsingin Osakepankin, Pieksämäen Osuuspankin, Säästöpankkien keskusosakepankin, Liimattalan Taidekodin, Vuotson Porokylän ja Särestöniemen kokoelmissa.

Vesa junttilan teoksia on ollut Amnesty Internationalin postikorteissa ja kalenterissa.

Hän on tehnyt Orilammen Honkasaaren kappelin alttarimaalauksen *Ylösnoussut Jeesus*.

## Taide

Vesa Junttilan maalaukset koostuvat lukuisista hehkuvista värikerroksista ja hänen käyttämänsä tekniikka on hyvin aikaa vievä. Taulujen aiheena on useimmiten lappi, mutta hän on kokeillut myös urbaanimpia aiheita ja muotokuvia. Lapin tauluissa näkyy herkkiä kukkia, luolamaalausten kaltaisia poroja ja noitarumpuja. Vesa Junttila on myös liittänyt jokaiseen tauluunsa psalmin.

## Lähteet
*Kuvataiteilijamatrikkeli, Vesa Junttila
*Saariselkänet, Vesa is back in Saariselkä 

## Aiheesta muualla
*Saariselkänet, Vesa Junttila 
*Kirjav@ - Kansallisgallerian kirjaston kokoelmatietokanta, Vesa Junttila
*Inari, Inarilaisia taiteilijoita
Pablo Aguilar

**Pablo Aguilar Bermúdez** (s. 9. helmikuuta 1989 Granada) on espanjalainen koripalloilija.

Aguilar on tehnyt uransa espanjalaisissa seurajoukkueissa. Hän voitti Eurocupin vuosina 2007 ja 2014 sekä Espanjan mestaruuden vuonna 2007.

Espanjan maajoukkueessa Aguilar voitti Euroopan mestaruuden vuonna 2015 ja EM-pronssia vuonna 2013.

## Lähteet

* Profiili euroleague.net 
* Profiili  acb.com 
* Pablo Aguilar basketball profile eurobasket.com 
* Profiili archive.fiba.com 

### Viitteet
Guillem Vives

**Guillem Vives Torrent** (s. 16. kesäkuuta 1993 Barcelona) on espanjalainen koripalloilija, joka pelaa pelintekijän pelipaikkaa.

Vives on tehnyt uransa espanjalaisissa seurajoukkueissa. Hän on pelannut muun muassa Euroliigaa.

Espanjan maajoukkueessa Vives voitti Euroopan mestaruuden vuonna 2015.

## Lähteet
* Profiili euroleague.net 
* Profiili  acb.com 
* Guillem Vives basketball profile eurobasket.com 
* Profiili archive.fiba.com 

### Viitteet
GB3 Championship

**GB3 Championship** (aiemmin nimillä **BRDC Formula 4** ja **BRDC Formula 3**) on formulasarja, jonka kilpaillut käydään pääosin Britanniassa. Sarjan järjestää British Racing Drivers’ Club. 
Vuosina 2013-2015 sarja tunnettiin nimellä BRDC Formula 4 ja BRDC Formula 3 vuosina 2016-2020. Nykyään sarjan nimi on GB3 Championship.

Auton suunnittelusta ja rakennuksesta vastaa Tatuus. Autossa on 2,0-litrainen Ford Duratec-moottori joka tuottaa autoihin 250 hevosvoimaa. Renkaat tulivat Pirelliltä. Sarjassa ajetaan yhtenä viikonloppuna kolme kisalähtöä. 

## Pistejärjestelmä
Pisteitä jaetaan siten että ensimmäisestä ja kolmannesta lähdöstä jaetaan kahdellekymmenelle parhaalle kuljettajalle pisteitä 35, 29, 24, 21, 19, 17, 15, 13, 12, 11, 10, 9, 8, 7, 6, 5, 4, 3, 2, 1. Viikonlopun toisessa lähdössä pisteitä jaetaan vähemmän kahdellekymmenelle parhaalle 25, 22, 20, 18, 16, 15, 14, 13, 12, 11, 10, 9, 8, 7, 6, 5, 4, 3, 2, 1. 

## Mestarit

;

## Aiheesta muualla
* Viralliset verkkosivut
Paradox Development Studio

**Paradox Development Studio** on ruotsalainen vuonna 1995 perustettu pelitalo, joka on yhdistetty emoyhtiönsä Paradox Interactiven kanssa. Yhtiö on parhaitten tunnettu sarjoistaan *[[Europa Universalis]]*, *[[Hearts of Iron (pelisarja)|Hearts of Iron]]*, *[[Crusader Kings (pelisarja)|Crusader Kings]]* ja *Victoria*.

## Historia

Paradox Development Studiolla on juurensa ruotsalaissessa Target Games -lautapelivalmistajassa. Vuonna 1999 yhtiö jaettiin yhtiöiksi Paradox Interactive, joka keskittyi videopeleihin, ja Paradox Entertainment, joka keskittyi lauta- ja roolipeleihin.

Paradox Interactive alkoi julkaista omia strategiapelejään itsenäisesti ja laajensi toimintaansa myös julkaisemalla muiden pelitalojen pelejä.

Vuoden 2012 tammikuussa yhtiö jaettiin jälleen kerran kahteen. Paradox Interactive keskittyi pelien julkaisemiseen ja Paradox Development studio niiden kehittämiseen.

## Paradoxin kehittämiä pelejä
Lista peleistä, jotka Paradox Development Studio on kehittänyt.

Näiden lisäksi Paradox on kehittänyt kaksi muuta peliä 2000-luvun alussa, kun pelitalo oli osa Paradox Entertainmentiä. Nämä pelit olivat *Crown of the North* ja *Two Thrones*, jotka molemmat olivat osa *Svea Rike* -sarjaa.

## Lähteet

## Aiheesta muualla
* Profiili MobyGamesissä
Onnelin ja Annelin talvi

**Onnelin ja Annelin talvi** on vuonna 2015 ensi-iltansa saanut lastenelokuva, jonka on ohjannut Saara Cantell. Se perustuu Marjatta Kurenniemen samannimiseen kirjaan. Elokuvan ensi-ilta oli 9. lokakuuta 2015.

## Juoni
Onneli (Aava Merikanto) ja Anneli (Lilja Lehto) asuvat kahdestaan omassa talossaan. Eräänä talvi-iltana talon pihaan saapuu kodittomaksi joutunut, pikkuruinen Vaaksanheimojen perhe. He muuttavat asumaan Onnelin ja Annelin nukkekotiin. Aikuisilla on kuitenkin omat suunnitelmansa perheen varalle.

Elokuvan keskeisiä teemoja ovat erilaisuuden hyväksyminen ja pakolaisuus.

## Näyttelijät

Lähde

## Tuotanto
Elokuvaa kuvattiin Loviisassa talvella 2015. Sen tunnuskappale on uusi versio Pave Maijasen kappaleesta "Pidä huolta", jonka esittää Diandra.

Elokuvan budjetti oli 1 900 000 euroa, josta Suomen elokuvasäätiön tukea oli 800 000 euroa.

## Vastaanotto
Ensi-iltaviikonlopun jälkeen elokuvan oli nähnyt ennakkonäytökset mukaan lukien 45&nbsp;000 katsojaa. Toisella esitysviikollaan elokuva oli Suomen katsotuin ja ylitti 100&nbsp;000 katsojan rajan.

## TV-esitykset

## Lähteet
Carly Fiorina

**Cara Carleton "Carly" Fiorina** (o.s. Sneed; s. 6. syyskuuta 1954) on yhdysvaltalainen republikaanipoliitikko ja entinen yritysjohtaja, joka vuodesta 2012 johtaa hyväntekeväisyysjärjestöä Good360. Hän oli vuosina 1999-2005 Hewlett-Packardin toimitusjohtaja, kunnes hänet erotettiin tehtävästään. Eron taustalla oli Compaq-yhtiön osto, jota Hewlett-Packardin suuromistaja Walter Hewlett vastusti.

Vuonna 2010 hän oli ehdolla senaattoriksi Kalifornian osavaltiossa, ja vuonna 2008 hän toimi senaattori ja presidenttiehdokas John McCainin talousneuvonantajana. Fiorina pyrkii republikaanien presidenttiehdokkaaksi vuonna 2016. Hän yritti senaattiin Kaliforniasta vuonna 2010, mutta kannatus romahti, kun vastustaja kertoi mainoksissaan, miten Fiorinan omat tulot nousivat samaan aikaan kun HP:ltä irtisanottiin tuhansia.

## Lähteet

## Aiheesta muualla
Lemuel (kuningas Raamatussa)

**Kuningas Lemuel** on Raamatun Sananlaskujen kirjassa mainittu henkilö. "Lemuelin, Massan kuninkaan, sanat..." (Sananl. 31:1). Hänen äitinsä antoi hänelle elämänohjeita, kehotuksen karttaa olutta ja viiniä. Hän itse määrittelee, millainen on hyvä vaimo.

Nimi Lemuel tarkoittaa 'Jumalalle' tai 'Jumalalle omistautunut'.

Osa kirjasta koostuu kuningas Salomon sananlaskuista, ja on oletettu, että Lemuel olisi Salomon salanimi. Siinä tapauksessa hänen äitinsä olisi Batseba. Toisen teorian mukaan Lemuel olisi kuningas Hiskia, ja kolmas teoria esittää että Lemuel ja hänen äitinsä ovat kuvitteellisia hahmoja. Lemuelin sanat ylistävät äidin viisautta ja arvostusta.

## Lähteet

## Aiheesta muualla
* Lemuel, Jewish Encyclopedia 
* Lamuel New Advent
Pilvimetsäpeukaloinen

**Pilvimetsäpeukaloinen** (*Cinnycerthia olivascens*) on peukaloisten heimoon kuuluva varpuslintu.

## Levinneisyys
Pilvimetsäpeukaloista tavataan Kolumbiassa, Ecuadorissa ja Perussa. Lajin on kuvattu olevan melko yleinen sopivissa elinympäristöissä, mutta se on vähenemässä elinympäristöjen tuhoutumisen vuoksi. Se on kuitenkin luokiteltu elinvoimaiseksi.

## Lähteet
Seepiapeukaloinen

**Seepiapeukaloinen** (*Cinnycerthia peruana*) on peukaloisten heimoon kuuluva varpuslintu.

## Levinneisyys
Seepiapeukaloista tavataan Perussa ja sen levinneisyysalueen pinta-ala on noin 75&nbsp;800 km2. Lajin on kuvattu olevan yleinen, mutta se on vähenemässä elinympäristöjen tuhoutumisen vuoksi. Se on kuitenkin luokiteltu elinvoimaiseksi.

## Lähteet
Poleeminen Raamatun tulkinta

**Poleeminen Raamatun tulkinta** on Raamatun tulkintatapa, jossa pyritään tarkoituksellisesti heikentämään Raamatun arvovaltaa etsimällä siitä ristiriitaisuuksia ja moraalisesti kestämättömiä kantoja. Tämän tulkinnan tavoitteena on esittää Raamattu vanhanaikaisena, historiallisesti epäluotettavana, moraalisesti taantumuksellisena ja sisäisesti ristiriitaisena tekstikokoelmana.
## Lähteet
2-bromipyridiini

**2-bromipyridiini** (C5H4BrN) on heterosyklinen aromaattinen yhdiste ja pyridiinin bromattu johdannainen. Yhdistettä käytetään orgaanisissa synteeseissä muiden yhdisteiden valmistamiseen.

## Ominaisuudet valmistus ja käyttö
2-bromipyridiini on huoneenlämpötilassa väritöntä nestettä. Yhdiste liukenee kohtalaisesti veteen ja moniin orgaanisiin liuottimiin kuten etanoliin ja dietyylieetteriin.

2-bromipyridiiniä voidaan valmistaa pyridiinin ja bromin välisellä reaktiolla. Yhdistettä käytetään muiden kemikaalien valmistukseen. Siitä valmistetaan muun muassa lääkkeinä käytettäviä karbinoksamiinia, rimiterolia ja triprolidiinia. Kuparin katalysoimassa Ullmann-reaktiossa muodostuu 2-bromipyridiinistä 2,2′-bipyridiiniä.

## Lähteet

## Aiheesta muualla
*ChemBlink: 2-Bromopyridine
Kuningatar Vasti

**Kuningatar Vasti **(hepreaksi ושתי) oli Esterin kirjan mukaan Persian kuninkaan Ahasveruksen ensimmäinen vaimo. Hän menetti asemansa kieltäydyttyään osallistumasta kuninkaan juhliin. Tämän jälkeen  Ahasverus valitsi kuningattarekseen   Esterin.  Midraš kuvailee Vastia ilkeäksi ja turhamaiseksi. Feministit ovat nähneet hänet itsenäisesti toimivana sankarittarena. Vastin tarina on osa juutalaisen purim-juhlan kertomusta.
Venezuelanpeukaloinen

**Venezuelanpeukaloinen** (*Cistothorus meridae*) on peukaloisten heimoon kuuluva varpuslintu.

## Levinneisyys
Venezuelanpeukaloista tavataan Venezuelassa ja sen levinneisyysalueen pinta-ala on noin 3&nbsp;400 km2. Lajin on kuvattu olevan melko yleinen ja sen kanta on vakaa. Se on luokiteltu elinvoimaiseksi.

## Lähteet
Suopeukaloinen

**Suopeukaloinen** (*Cistothorus palustris*) on peukaloisten heimoon kuuluva varpuslintu.

## Levinneisyys
Suopeukaloista tavataan Kanadassa. Yhdysvalloissa ja Meksikossa. Lajin kannankehitys on runsastuva, ja se on luokiteltu elinvoimaiseksi.

## Lähteet
Per amore di Jenny

**Per amore di Jenny** (”Jennyn rakkauden tähden”) on vuonna 1915 valmistunut italialainen mykkäelokuva. Nino Oxilian ohjaaman lyhyen komedian pääosia esittävät Pina Menichelli, Amleto Novelli ja Alberto Nepoti.

## Juoni
Isä vie Jennyn lomalle Italiaan, jotta tämä unohtaisi rakastettunsa. Jennyn huvilan lähellä on paja, jonka seppä laulaa työskennellessään. Jenny tutustuu seppään, joka rakastuu salaa kauniiseen ulkomaalaiseen. Eräänä päivänä Jenny saapuu tapaamaan seppää sulhasensa kanssa. Nuorten lähtiessä pois seppä puhkeaa lauluun, jolla hän yrittää selittää tunteitaan.

## Näyttelijät

## Tuotanto
Cinesin tuottama *Per amore di Jenny* on liian lyhyt, jotta sen tarina ehtisi kunnolla kehittyä. Siinä on samoja aineksia kuin Oxilian ja Menichellin aiemmassa lyhytelokuvassa *Veli di giovinezza* (”Nuoruuden häivähdyksiä”, 1914). Myöhemmin femme fatalen rooleihin erikoistunut Menichelli on vielä viaton ja raikas. Visuaalisesti viehättävässä elokuvassa on paljon liikettä, ulkokuvia ja Rooman nähtävyyksiä. Sen värillinen alkuperäiskopio on säilynyt Alankomaiden elokuvamuseossa.

## Lähteet

## Aiheesta muualla
*
Suomen kellomuseo

**Suomen kellomuseo** oli kelloihin erikoistunut museo, jonka näyttelytilat sijaitsivat Espoon Tapiolassa.

Museon kokoelmat saivat alkunsa vuonna 1944, jolloin Kelloseppäkoulu perustettiin Lahteen. Koulun opettajat aloittivat opetuskokoelman keräämisen koulun käyttöön. Kokoelma siirtyi Tapiolaan koulun mukana 1950-luvulla. 1980-luvulla perustettiin kellomuseosäätiö hoitamaan kokoelmia ja fyysinen museo avattiin Opinkuja 2:een Espoossa. Vuonna 2006 museo muutti Näyttelykeskus WeeGeelle, jossa se toimi vuoteen 2020 asti.

Korut tulivat osaksi museon toimintaa vuonna 2021, jolloin museo vaihtoi nimekseen Suomen kello- ja korumuseo Kruunu, ja museo muutti osoitteeseen Ahertajantie 3 Espoo.

## Lähteet
Tor Caldara

**Tor Caldara Riserva Naturale Regionale** on aluetason luonnonsuojelualue Tyrrhenanmeren rannalla Italiassa. 44 hehtaarin laajuinen alue sijaitsee Anzion kunnan alueella Rooman eteläpuolella.

1500-luvun puolivälissä rakennetusta Torre delle Caldanen vartiotornista nimensä saanella alueella on ikivihreää välimerenmetsää, jota hallitsee kaksi tammilajia. Rantaa kohti metsä muuttuu macchia-pensastoksi. Meren rannalla on kalliokasvillisuutta, kahden pienen joen varrella rantametsiä ja soilla kosteikkokasveja. Eläinkunta käsittää lintuja, nisäkkäitä, matelijoita, sammakkoeläimiä ja hyönteisiä. Alue on myös geologisesti hyvin mielenkiintoinen. Toisen maailmansodan jälkeen siellä kuvattiin lukuisia elokuvia.

## Lähteet

## Aiheesta muualla
* Tor Caldaran luonnonsuojelualueen sivusto  ,
Raimonjärvi

**Raimonjärvi**  on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen.

## Maantietoa
Soikean muotoisen järven pituus on 450 metriä, leveys 200 metriä ja pinta-ala 6,4 hehtaaria. Ranta, jonka pituus on 1,1 kilometriä, on metsää tai peltojen suoja-aluetta, jota ympäröivät peltomaat. Eteläpuolella kohoaa 20 metriä vedenpinnan yläpuolelle kallioalue, jonka päällä sijaitsee Mahnalan tanssilava . Rannoille on rakennettu kuusi vapaa-ajan asuntoa ja järven lähettyvillä sijaitsee kaksi maatilaa. Järven ohittaa länsipuolelta yhdystie 2623, jota kutsutaan *Maisematieksi*. Järveen ei laske ojia ja sen laskuoja lähtee järven länsikärjestä. Se laskee kilometrin mittaisena Kallioistenselkään. Valuma-alueella ei ole muita vesistöjä.

Järven rantojen raivaamista on ehdotettu maiseman avaamiseksi Maisematien suuntaan.

## Lähteet

## Aiheesta muualla
* Valokuva Raimonjärvestä
Eetu Kallioinen

**Eetu Kallioinen** (s. 23. toukokuuta 1998 Loppi) on suomalainen haulikkoampuja. Hän kilpailee skeet-ammunnassa. Kallioinen edustaa Ala-Hämeen Ampujia ja hänen valmentajanaan toimii Timo Laitinen.

Kallioinen saavutti poikien EM-hopeaa skeetistä vuoden 2015 EM-kilpailuista Mariborista. Samana vuonna hän sijoittui viidenneksi haulikkolajien MM-kilpailuiden poikien sarjassa. Hän ampui peruskilpailussa tuloksen 124, joka sivusi poikien maailmanennätystä. Samoista kisoista hän saavutti hopeaa joukkuekilpailusta. Vuonna 2014 Kallioinen saavutti poikien PM-hopeaa.

Vuonna 2021 Kallioinen saavutti skeetin EM-pronssia. Kesälle 2021 siirretyissä Tokion kesäolympialaisissa hän sijoittui skeetissä neljänneksi. Saavutustensa ansiosta Suomen Ampumaurheiluliitto valitsi Kallioisen vuoden ampumaurheilijaksi.

Vuoden 2023 kesäkuussa Kallioinen voitti Euroopan kisoissa Puolassa skeet-ammunnan joukkuekilpailussa kultaa. Karsintakilpailussa Suomen joukkue ampui maailmanennätystuloksen 222 kiekkoa ja finaalissa kukisti Italian pistein 7–3.

Kallioinen osallistui Pariisin olympialaisiin 2024 ja toimi avajaisissa Suomen lipunkantajana. Skeetkilpailussa hän sijoittui 20:nneksi tuloksella 117.

## Lähteet
Hanhijärvi (Hämeenkyrö)

**Hanhijärvi**  on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen.

## Maantietoa
Järven pituus on 400 metriä, leveys 170 metriä ja pinta-ala on 5,4 hehtaaria. Rantaviivan kokonaispituus on kilometri ja rannalla sijaitsee kolme loma-asuntoa ja maatila. Järveen laskee kaksi tulo-ojaa, jotka tuovat vettä lähimetsistä. Järven eteläpäässä sijaitsevasta luusuasta lähtee yli neljä kilometriä pitkä laskuoja, joka laskee Kallioistenselkään. Siihen yhtyy idästä Pikku Samelusjärven ja Samelusjärven yhteinen oja.

Järvelle pääsee Tampereen suunnalta poikkeamalla ennen Hämeenkyröä valtatieltä 3 yhdystielle 2623 ja seuraamalla sitä etelään. Yhdystien 2621 jälkeen kääntyy oikealle 1,7 kilometriä pitkä tie, jonka päässä järvi sijaitsee. Valtatie 3 kulkee aivan järven pohjoispään ohi. Järven ympäri kiertää tie tai kärrypolku.

## Muuta
Järven lasku-uoma on monin paikoin luonnonmukainen ja puron rinteet ovat tiheää metrsää. Osa näistä kohteista muodostavat luonnonsuojelualueita.

## Lähteet
Noora Antikainen

**Noora Antikainen** (s. 14. syyskuuta 1981 Orimattila) on suomalainen haulikkoampuja, joka kilpailee trap-ammunnassa. 169 senttimetriä pitkä ja 54 kilogrammaa painava Antikainen edustaa Orimattilan Seudun Urheiluampujia ja hänen valmentajanaan toimii Matti Nummela.

Antikainen saavutti hopeaa joukkuekilpailusta vuoden 2015 haulikkoammunnan MM-kilpailuista Lonatosta. Henkilökohtaisessa MM-kilpailuissa hän on ollut parhaimmillaan kymmenes vuonna 2002 Lahdessa kaksoistrapissa. EM-kilpailuissa Antikainen on ollut parhaimmillaan kuudes vuonna 2003, niin ikään kaksoistrapissa. Vuonna 2004 hän voitti maailmancupin Sydneyn kaksoistraposakilpailun ja oli maailmancupin finaalissa Mariborissa kahdeksas.

Antikainen kilpaili Pariisin kesäolympialaisissa 2024 trapissa ja sijoittui 30:nneksi eli viimeiseksi tuloksella 107. Hän epäonnistui jo ensimmäisellä 25 kiekon kierroksella osuttuaan vain 17 kiekkoon.

## Yksityiselämä
Antikainen työskentelee ortopedisenä hoitajana Päijät-Hämeen keskussairaalan leikkausosastolla. Hän on naimisissa ja hänellä on kaksi lasta.

Antikaisella diagnosoitiin maaliskuussa 2025 rintasyöpä, joka leikattiin pois ja hän sai sytostaattihoitoja.

## Lähteet
Marika Salmi (ampumaurheilija)

**Marika Salmi** (s. 18. kesäkuuta 1988 Orimattila) on suomalainen haulikkoampuja, joka kilpailee trap-ammunnassa. Salmi edustaa Orimattilan Seudun Urheiluampujia ja hänen valmentajanaan toimivat Kari Kopra ja Erkki Inkiläinen.

Salmi saavutti joukkuehopeaa vuoden 2015 haulikkoammunnan MM-kilpailuista Lonatosta ja vuoden 2017 MM-kilpailuista Moskovasta. Vuoden 2012 haulikkoammunnan EM-kilpailuista Larnakasta hän saavutti pronssia niin ikään joukkuekilpailusta. Haulikkoammunnan MM-kilpailuihin hän on osallistunut kolmesti. Maailmancupissa Salmi on voittanut yhden osakilpailun.

## Lähteet
Samelusjärvi

**Samelusjärvi**  eli **Satmelusjärvi**  on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen.

## Maantietoa
Järven pituus on 450 metriä, leveys 200 metriä ja pinta-ala on 5,5 hehtaaria. Rantaviivan kokonaispituus on 1,2 kilometriä ja rannoille on rakennettu kaksi vapaa-ajan asuntoa. Järvellä on pyöreähkö muoto, mutta sen itäpäässä työntyy koilliseen suustaan kapea lahti. Lahden rannat ovat avosuota ja metsäisen järven eteläranta on soistunutta metsää. Lahteen laskee kolme ojaa, jotka tuovat vettä metsäalueelta ja valtatieltä 3. Järven länsipäässä sijaitsevasta luusuasta lähtee 1,7 kilometriä pitkä laskuoja. Se alittaa Mäensivun tilan peltomaat ja siihen yhtyy siellä Pikku Samelusjärven laskuoja. Lopuksi oja yhtyy itsekin Hanhijärven neljän kilometrin pituiseen laskuojaan, joka laskee Kallioistenselkään. Ainoa tie järvelle johtaa vapaa-ajan asunnoille. Se erkanee valtatieltä 3 puolivälissä Hämeenkyröä ja Sasin tienhaaraa.

Valtatie 3 uudet tielinjaukset voivat vaikuttaa myös Samelusjärven ympäristöön. Järvelle kaavaillaan meluvalleja, jos tielinjaus kulkee riittävän lähellä sen rantaa.

## Historiaa
Vanhassa 1840-luvun Hämeenkyrön pitäjänkartassa järven nimi kirjoitettiin *Salminusjärvi*.

## Lähteet
Kolumbianpeukaloinen

**Kolumbianpeukaloinen** (*Cistothorus apolinari*) on peukaloisten heimoon kuuluva varpuslintu.

## Levinneisyys
Kolumbianpeukaloista tavataan Kolumbiassa ja sen levinneisyysalueen pinta-ala on noin 1&nbsp;600 km2. Lajin populaation arvellaan olevan 1&nbsp;000–2&nbsp;499 yksilöä, ja kanta on laskussa. Se on luokiteltu erittäin uhanalaiseksi.

## Lähteet
Honeymoon (Lana Del Reyn albumi)

**Honeymoon** on yhdysvaltalaisen laulaja-lauluntekijä Lana Del Reyn neljäs studioalbumi, joka julkaistiin 18. syyskuuta 2015 levy-yhtiö UMG Recordingsin kautta. 

*Honeymoonia* ovat olleet tuottamassa Del Rey sekä hänen pitkäaikaiset yhteistyökumppaninsa Rick Nowels ja Kieron Menzies. Musiikillisesti albumi palaa *[[Born to Die]]* ja *[[Paradise (Lana Del Reyn EP)|Paradise]]* -albumien kamaripop-tuotantoon, *[[Ultraviolence (albumi)|Ultraviolencen]]* kitara- ja rock-painotteisen soundin jälkeen.  

Albumi nousi Billboard 200 -listan toiselle sijalle ja myi 116 000 kappaletta ensimmäisen viikon aikana. Suomessa albumi debytoi Suomen virallisen listan sijalla 12. Se pysyi listalla yhteensä 5 viikkoa. Albumia edelsivät singlet  "High by the Beach" ja "Music to Watch Boys To". 

## Taustaa
Del Rey kertoi kesäkuussa 2024 *Ultraviolence* albumin julkaisun jälkeen työskentelevänsä jo uuden materiaalin parissa. Hän kertoi työstävänsä ideaa "Music To Watch Boys To" nimisestä albumista. 

Albumin viralliseksi nimeksi kuitenkin julkaistiin *Honeymoon* tammikuussa 2015. Del Rey kertoi albumin etenemisestä samassa kuussa *[[Billboard|Billboardille]]*: "Se on hyvin erilainen kuin viimeisin albumini ja samanlainen kuin kaksi ensimmäistä *Born to Die* ja *Paradise*. Viimeisimmän albumini sain valmiiksi maaliskuussa ja se julkaistiin kesäkuussa. Sain tämän jälkeen jatko-idean. Siitä on tulossa jotain, josta todella pidän. Nautin vajoamisesta noiriimpaan fiilikseen tämän albumin kanssa. Se on ollut kivaa."

Albumin ensimmäinen single "High by the Beach" julkaistiin 10. elokuuta, sitä seurasi "Music to Watch Boys To" 11. syyskuuta 2015. Albumilta julkaistiin myös kaksi promotionaalista singleä "Terrence Loves You" 21. elokuuta ja "Honeymoon" 7. syyskuuta 2015. Albumi julkaistiin 18. syyskuuta 2015.

## Kappaleet
Kaikki kappaleet säv. ja san. Lana Del Rey ja Rick Nowels, ellei toisin mainita.
#
#
#
#
#
#
#
#
#
#
#
#
#
#

## Arvostelut
* Metacritic: 80/100
* Allmusic: 
* The Independent: 
* USA Today: 

## Lähteet

## Aiheesta muualla
*''Honeymoon'' Discogs.comissa
Patrick McNally (jääkiekkoilija)

**Patrick McNally** (s. 4. joulukuuta 1991) on yhdysvaltalainen jääkiekkoilija, joka pelaa San Jose Sharksin organisaatiossa. Hän on Vancouver Canucksin neljännen kierroksen varaus 

## Ura
McNally siirtyi Milton -akatemiaan juniorina ja pian hänestä tuli hyökkäävimmistä yliopistokiekkoilijoista. McNally nimettiin joukkueen varakapteeniksi kaudella 2010–2011.

McNally varattiin USHL-joukkue Indiana Iceen vuoden 2010 varautilaisuudessa, mutta hän päätti kuitenkin pelata Milton -akatemiassa kauden loppuun asti. Hänet varattiin neljännellä kierroksella Vancouver Canucksiin. Hän oli Vancouverin ensimmäinen varaus numerolla 115.

Viimeisenä vuotenaan Miltonissa McNally johdatti joukkueen 26-3-1 -tilastolla NEPSACin mestaruuteen.  McNally valittiin joukkueen parhaaksi pelaajaksi toisena vuotena peräkkäin. McNally oli NEPSACin puolustajien pistepörssin voittaja 51 pisteellään..

McNally siirtyi pelaamaan Harvardin yliopistoon syksyllä 2010.  Hän oli finalisti kilpailussa ECACin vuoden tulokkaan palkinnosta.

Viimeisenä vuotenaan Crimsonissa kaudella 2014–2015 McNally pelasi 21 piste per peli -tahdilla, kunnes joutui polvivamman vuoksi loppukaudeksi sivuun. Vancouver kauppasi McNallyn NHL-oikeudet San Jose Sharksiin  yhteydessä. 2. heinäkuuta 2015 McNally teki kahden vuoden tulokassopimuksen San Josen kanssa.

## Lähteet
Konrad Westergren

**Enoch Konrad Westergren** (15. lokakuuta 1877 Turku – 2. maaliskuuta 1949 Helsinki) oli suomalainen lyseon lehtori ja sanakirjan tekijä.

Westergrenin vanhemmat olivat merimies, kauppias, kenkätehtailija Enoch Westergren (s. 1853) ja Ida Lovisa Lindgren (s. 1853). Hän pääsi ylioppilaaksi 1898 Helsingin suomalaisesta normaalilyseosta ja valmistui Helsingin yliopistosta filosofian kandidaatiksi 1905 ja maisteriksi 1907.

Westergren oli aluksi opettajana Hämeenlinnassa, Turussa ja Jyväskylässä. Hän oli Suomalaisessa normaalilyseossa vuodesta 1907 lähtien ensin tuntiopettajana ja ylimääräisenä lehtorina ja sittemmin suomen ja latinan kielen nuorempana lehtorina 1918–1947. Hän toimi myös koulun kirjaston hoitajana vuodesta 1921 alkaen. Lisäksi Westergren oli mukana äidinkielen opettajien yhdistystoiminnassa ja vuonna 1921 hän perusti Helsinkiin kouluasiaintoimiston, jota opettajat käyttivät.

Westergren oli naimisissa 1912–1947 Sigrid Tujulinin (k. 1947) kanssa.

## Teoksia
* *Sanakirja [[Cornelius Nepos|Cornelius Nepoksen]] elämäkertoihin*. Yrjö Weilin, Helsinki 1908, 2. painos WSOY 1931, 3. painos 1947
* *Vox Romana : Pars prima : Cornelius Nepos, Caesar : sanasto ja selitykset* ; toimittanut ja selitykset laatinut Päivö Oksala ja Veikko Väänänen ; sanasto Caesar: Konrad Westergren ; Nepos: Tauno Kilpiäinen. Gummerus 1948, 8. painos 1967

## Lähteet
Argentan

**Argentan** on kunta Pohjois-Ranskassa Ornen departementissa Ala-Normandian alueella. Kaupungin nähtävyyksiä ovat sen keskiaikaisesta linnoituksesta vielä jäljellä olevat Margueriten torni sekä osa linnoituksen puolustusmuurista. Kaupungissa oleva Argentanin linna on ollut aikoinaan herttuoiden asuinpaikka.

## Tunnettuja kaupunkilaisia
Fernand Léger, taidemaalari


Tiedosto:Argentan_-_Tour_Marguerite.JPG|Margueriten torni
Tiedosto:Argentan_-_Donjon.JPG|Jäänteitä keskiaikaisesta linnoituksesta


## Aiheesta muualla

## Lähteet
Unkarintammi

**Unkarintammi** (*Quercus frainetto*) on tammilaji (*Quercus*). Se on kesävihanta puu, joka kasvaa luonnonvaraisena Kaakkois-Euroopassa ja Lähi-idässä.

## Ulkonäkö

Unkarintammi kasvaa 25–30 metriä korkeaksi. Sen latvus on pyöreähkö. Runko voi kasvaa läpimitaltaan kaksimetriseksi. Lehdet ovat 10–25 senttimetriä pitkiä ja 8–15 leveitä ja muodoltaan soikeahkon pitkänpyöreitä ja pariliuskaisia. Syvän loven erottamia pyöristyneitä liuskoja on 7–10 lehden kummallakin puolella. Karvainen lehtiruoti on 2–12-millimetrinen.

Hedekukat kasvavat 5–8 senttimetriä pitkissä riippuvissa norkoissa. Kukinta tapahtuu kesäkuussa. Hedelmä on tammenterho. Se on noin kaksi senttimetriä pitkä ja noin kolmasosaksi tai puoliksi kehdon ympäröimä. Terhot kypsyvät ensimmäisenä vuonnaan.

## Levinneisyys
Unkarintammi kasvaa Euroopassa ja Lähi-idässä Italian eteläosissa, Unkarissa, Balkanilla ja Turkissa Mustanmeren eteläpuolella. Se viihtyy monenlaisilla mailla.

## Lähteet
Carrouges

**Carrouges** on kunta Pohjois-Ranskassa Ornen departementissa Ala-Normandian alueella. Kaupungin nähtävyyksiä on 1300-luvulta peräisin oleva linna Château de Carrouges. Kunta on Normandie-Mainen –luonnonpuiston keskuspaikka (*Parc naturel régional Normandie-Maine*).

## Aiheesta muualla

## Lähteet
Scott Walker (poliitikko)

**Scott Walker** on yhdysvaltalainen poliitikko. Hän kuuluu republikaaniseen puolueeseen ja on toiminut Wisconsinin kuvernöörinä vuodesta 2011 lähtien. Hän pyrki republikaanien ehdokkaaksi vuoden 2016 presidentinvaaleissa.

## Lähteet

## Aiheesta muualla
Turkintammi

**Turkintammi** (*Quercus cerris*) on tammilaji (*Quercus*). Se on kesävihanta puu, joka kasvaa luonnonvaraisena Etelä-Euroopassa ja Lähi-idässä.

## Ulkonäkö

Turkintammi kasvaa yleensä 20–30 metriä korkeaksi, joskus korkeammaksikin. Sen latvus on nuorena kartiomainen ja vanhemmiten leveä. Runko kasvaa läpimitaltaan noin kaksimetriseksi. Lehdet ovat 5–12 senttimetriä pitkiä ja 3–5 senttimetriä leveitä. Ne ovat pariliuskaisia. Syvän loven erottamia tylppiä liuskoja on 5–9 paria. Lehtiruoti on 5–20 millimetriä pitkä.

Hedekukinnot ovat 5–6 senttimetriä pitkiä riippuvia norkkoja. Norkot ovat aluksi kirkkaanpunaisia ja muuttuvat myöhemmin keltaruskeiksi. Kukinta tapahtuu kesäkuussa. Hedelmä on tammenterho. Se kasvaa enimmillään noin kolme senttimetriä pitkäksi. Terho on kärjestään terävä ja noin kaksi kolmasosaa kehdon ympäröimä. Terhon kehto on paksujen sukasmaisten suomujen peittämä. Terhot kypsyvät toisena vuonnaan.

## Levinneisyys
Turkintammi kasvaa laajalla alueella Etelä- ja Kaakkois-Euroopassa ja Lähi-idässä 50 metristä 2&nbsp;200 metrin korkeuteen vuoristoissa. Se sietää hyvin karua, alkalista maata.

## Lähteet

## Aiheesta muualla
*United States Department of Agriculture (USDA): Quercus cerris
Gunnar Lindström

**Nils Gunnar Lindström** (11. helmikuuta 1896 – 6. lokakuuta 1951) oli ruotsalainen keihäänheittäjä. Hän saavutti  olympiahopeaa Pariisissa 1924 tuloksella 60,92&nbsp;m. Antwerpenin olympialaisissa 1920 hän sijoittui kuudenneksi ja Amsterdamin olympialaisissa 1928 hän jäi karsintaan. Hän heitti vuonna 1924 maailmanennätyksen 66,62&nbsp;m. Hänen ennätyksensä oli vuonna 1928 heitetty 67,77&nbsp;m.

Hänen veljensä Elof Lindström osallistui myös keihäänheitossa Antwerpenin olympialaisiin 1920.

## Lähteet
* 

### Viitteet
Sinikka Tirkkonen

**Sinikka Tirkkonen** (13. helmikuuta 1954 Leppävirta – 11. maaliskuuta 2021) oli suomalainen Varkaudessa asunut opettaja ja kirjailija.

Tirkkosen vanhemmat olivat maanviljelijä Kauko Tirkkonen ja Eeva Siikanen. Hän pääsi ylioppilaaksi Leppävirran lukiosta ja valmistui humanististen tieteiden kandidaatiksi Jyväskylän yliopistosta 1979, opinto-ohjaajaksi 1981 ja äidinkielen opettajaksi 1984. Tirkkonen työskenteli muun muassa mielisairaanhoitajana, kirjastonhoitajana ja opettajana ennen kuin ryhtyi vapaaksi kirjailijaksi.

## Teoksia
* *Halla* : proosaa. Otava 1985
* *Luvaton elämä* : novelleja. Otava 1987
* *Miten peiliin kirjoitetaan* : runoja. Otava 2003
* *Unohdus* : runoja. ntamo, Helsinki 2008
* *Kaunis ehto* : runoja. ntamo, Helsinki 2010
* *Pimeän halki, valon halki* : runoja. ntamo, Helsinki 2013

## Palkinnot
* Runeberg-palkinto 1988
* Kirjallisuuden valtionpalkinto 1988
* Otavan tunnustuspalkinto 1988
* Pohjois-Savon taidepalkinto 2004 

## Lähteet
Matias Lipasti

**Matias Lipasti** (s. 11. tammikuuta 1997 Ilmajoki) on suomalainen kreikkalais-roomalaisen tyylin painija. Lipasti edustaa Ilmajoen Kisailijoita ja häntä valmentaa Seppo Yli-Hannuksela.

Lipasti voitti heinäkuussa 2014 alle 17-vuotiaiden MM-kultaa Slovakiasta 63-kiloisten sarjasta. Hän voitti finaalissa kirgisialaisen Luka Orlovin pistein 3–2. Aikuisten arvokilpailuissa hän on ollut mukana vuodesta 2018 sijoittuen parhaimmillaan 12:nneksi 72&nbsp;kg:n painoluokassa MM-kilpailuissa 2022. Hän voitti 77&nbsp;kg:n sarjan Pohjoismaiden-mestaruuden 2018.

Lipasti on saavuttanut SM-kilpailuissa 66 kg:n painoluokassa kultaa 2015 ja pronssia 2014, 71-kiloisissa kultaa 2017, 72-kiloisissa kultaa 2022 sekä 77 kg:n sarjassa kultaa 2018 ja 2019, hopeaa 2021 ja pronssia 2020.

## Lähteet
Erämaan armoilla

**Erämaan armoilla** (videojulkaisuna **Tunturikesä**, *Vildmarkssommar*) on ruotsalais-brittiläinen luontoaiheinen perhe-elokuva vuodelta 1957. Sen ovat ohjanneet Bertil Haglund ja Lars Werner.

## Juoni
Tapahtumat sijoittuvat toisen maailmansodan jälkeisiin vuosiin. Suomalainen teinipoika Matti on sodan aikana joutunut jäämään Englantiin yhdessä merimiesisänsä kanssa, joka on saanut surmansa ilmapommituksessa. Sodan jälkeen Matti matkustaa jäniksenä kutterilla Englannista Norjan Lofooteille ja aloittaa yksinäisen vaelluksensa tuntureiden yli kohti Suomea ja Pikkuniemi-nimistä maatilaa, josta hän on kotoisin. Vaelluksellaan Matti kohtaa omanikäisiään nuoria ja muita ihmisiä, jotka auttavat häntä eteenpäin. Matkan aikana kertojanääni kommentoi Matin näkemiä eläimiä ja muita pohjoisen luonnon elämyksiä.

## Rooleissa

## Tuotanto
Elokuvaa kuvattiin toukokuusta marraskuuhun 1956, kuvauspaikkoina Norjan Vesterålen, Ruotsin Jokimukka, Åre ja Tarfaladalen sekä Tornionjokilaakso ja Suomen Lappi Rovaniemen pohjoispuolella.

Lars V. Werner ohjasi elokuvan näytelmälliset kohtaukset, kun taas Bertil Haglund vastasi luontokuvauksista. Werner oli tehnyt tilauselokuvia Nordisk Tonefilm -yhtiölle, Haglund oli taas tunnettu dokumentaristi Norstedts-kustantamon opetusfilmiosastolla. Englantilainen osatuottaja Countryman Films oli vuonna 1953 tehnyt menestysdokumentin *Everestin valloitus* (ohj. Thomas Stobart) ja vastasi *Erämaan armoilla* -elokuvan jälkituotannosta leikkauksineen ja äänitöineen.

## Vastaanotto
*Erämaan armoilla* ei juurikaan menestynyt Ruotsin tai Britannian teattereissa, mutta sitä esitettiin myös ainakin Suomessa, Itä- ja Länsi-Saksassa sekä Espanjassa. Ensi-illan aikaisissa ruotsalaisarvioissa elokuvan näytelmällistä osuutta pidettiin kömpelönä ja naiivina, mutta luontokohtausten kuvausta ylistettiin.

*[[Video-opas|Video-oppaassa]]* vuodelta 1994 Bello Romano antoi elokuvan Suomessa julkaistulle VHS-kasettiversiolle kaksi tähteä viidestä, mikä teoksen mukaan vastaa sanallista arviota ”keskinkertainen”.

## Lähteet
Pyökkitammi

**Pyökkitammi** (*Quercus faginea*) on tammilaji (*Quercus*). Se on pienehkö puu, joka kasvaa luonnonvaraisena Euroopassa ja Pohjois-Afrikassa.

## Ulkonäkö
Pyökkitammi kasvaa 10–15 metriä korkeaksi. Se on matala, leveälatvuksinen puoliainavihanta puu, ja saattaa jäädä pensasmaiseksi. Nahkeapintaiset lehdet ovat 2–8 senttimetriä pitkiä ja 1,5–5 leveitä. Lehtien muoto vaihtelee. Ne ovat yleensä tylppäpäätyisiä ja voivat olla pyöreä- tai herttatyvisiä. Lehdet ovat hammaslaitaisia ja lisäksi usein laidoiltaan aaltoilevia tai taakierteisiä. Lehtien alapinnat ovat tiheän huopakarvaisia.

Hedekukinnot ovat 4–5 ryppäissä kasvavia norkkoja. Emikukat kasvavat yksittäin tai pareittain. Kukinta tapahtuu maalis–huhtikuussa. Hedelmä on pitkänomainen tammenterho. Se on noin 2,5 senttimetriä pitkä ja 1,3 leveä. Terhon kehto on karvaisten suomujen peittämä ja ympäröi vain pientä osaa terhosta. Terhot kypsyvät ensimmäisenä vuonnaan.

## Levinneisyys

Pyökkitammi kasvaa Euroopassa ja Pohjois-Afrikassa Espanjassa, Portugalissa, Baleaareilla, Algeriassa ja Marokossa 800–1&nbsp;900 metrin korkeudella merenpinnasta.

## Lähteet
* ''Quercus faginea''. The IUCN Red List of Threatened Species 2018.  (uhanalaisluokitus)

### Viitteet
Talviolympialaisten 1980 esikisat

**[[Talviolympialaiset 1980|Talviolympialaisten 1980]] esikisat** järjestettiin Lake Placidissa, Yhdysvalloissa 1979. Pohjoismaisissa hiihtolajeissa (maastohiihto, yhdistetty, mäkihyppy) ja ampumahiihdossa kisat järjestettiin 6. helmikuuta – 11. helmikuuta. Ohjaskelkkailukilpailu järjestettiin 25. helmikuuta, alppihiihdossa kilpailtiin 2. maaliskuuta – 4. maaliskuuta, taitoluistelussa 21. syyskuuta – 23. syyskuuta ja jääkiekossa 16. joulukuuta – 22. joulukuuta.

Maastohiihdon viestit peruttiin kylmän sään vuoksi.

## Miesten hiihto

### 15 km









### 30 km









## Naisten hiihto

### 5 km







### 10 km








## Yhdistetty






## Mäkihyppy
### Normaalimäki







### Suurmäki







## Ampumahiihto
### 10 km






### 20 km






### 3 × 7,5 km viesti






## Miesten ohjaskelkkailu
### Yksinkelkkailu







### Parikelkkailu








## Naisten ohjaskelkkailu
### Yksinkelkkailu







## Miesten alppihiihto
### Suurpujottelu






### Syöksylasku






## Naisten alppihiihto
### Syöksylasku






## Taitoluistelu
### Miesten yksinluistelu






### Naisten yksinluistelu







### Jäätanssi






## Jääkiekko

## Mitalitaulukko







## Lähteet
*
Park Joo-ho

**Park Joo-ho** (, s. 16. tammikuuta 1987 Soul) on eteläkorealainen jalkapalloilija. Vasenjalkainen Park oli pelipaikaltaan vasen laitapuolustaja. 

## Ura
### Seurajoukkueura
Park aloitti uransa Japanin kakkostason Mito HollyHockissa, jota hän edusti vuonna 2008. Seuraavana vuonna hän pelasi 19 ottelua J. Leaguen Kashima Antlersissa voittaen sarjan mestaruuden. Vuodet 2010–2011 Park palloili saman sarjan Júbilo Iwatassa saavuttaen liigacupin voiton vuonna 2010.

Heinäkuussa 2011 Park siirtyi Sveitsin Raiffeisen Super Leaguen FC Baseliin. Hän pelasi seurassa kahden kauden aikana 47 ottelua viimeistellen yhden maalin ja debytoiden Eurooppa-liigassa. Sveitsin mestaruuden hän voitti molemmilla kausilla ja Sveitsin cupin kaudella 2011–2012. Heinäkuussa 2013 Park siirtyi Saksan Bundesliigan 1. FSV Mainz 05:een. Bundesliigadebyytti tapahtui elokuussa VfB Stuttgartia. Mainz-uran ainoa maali syntyi helmikuussa 2014 SC Freiburgin verkkoon. Yhteensä Park pelasi Mainzissa 44 ottelua.

Elokuussa 2015 Park siirtyi toiseen bundesliigaseuraan, Borussia Dortmundiin. Hän ratkaisi heti avausottelussaan, Eurooppa-liigan ottelussa Kuban Krasnodaria vastaan, voiton uudelle seuralleen.

### Maajoukkueura
Park toimi Etelä-Korean alle 20-vuotiaiden maajoukkueen kapteenina ikäluokan MM-kilpailuissa 2007 pelaten kahdessa ottelussa. Etelä-Korean jalkapallomaajoukkueessa Park debytoi tammikuussa 2010 ystävyysottelussa Suomea vastaan. Hän kuului maajoukkueeseen vuoden 2014 MM-kilpailuissa pelaamatta otteluakaan. Saman vuoden Aasian kisoista Park oli voittamassa kultaa. Hän oli mukana myös vuoden 2015 Aasian-mestaruuskilpailuissa saavuttamassa hopeaa.

## Saavutukset
### Seurajoukkuetasolla
**[[Kashima Antlers]]**
* J. League: 2009

**[[Júbilo Iwata]]**
* J. League Cup: 2010

**[[FC Basel]]**
* Raiffeisen Super League: 2011-2012, 2012-2013
* Sveitsin cup: 2011-2012

### Maajoukkuetasolla
**[[Etelä-Korean jalkapallomaajoukkue|Etelä-Korea]]**
* Aasian-mestaruuskilpailut: hopeaa (2015)
* Aasian kisat: kultaa (2014)

## Lähteet
Esther Meynell

**Esther Hallam Moorhouse Meynell** (1878 Leeds – 4. helmikuuta 1955 Sussex) oli Salisburyn markiisitar ja englantilainen kirjailija. Hänen teoksiaan ovat muun muassa *The Little Chronicle of Magdalena Bach* (suom. *Anna Magdalena Bachin pikku kronikka*), joka on säveltäjä Johann Sebastian Bachin vaimon Anna Magdalena Bachin nimissä kirjoitetut fiktiiviset muistelmat, ja *Nelson’s Lady Hamilton*, joka kertoo Lordi Nelsonin rakastajattaresta Lady Emma Hamiltonista. Meynellin tuotantoon kuuluu myös useita teoksia, joiden aiheena on hänen asuinseutunsa Sussex.

## Teokset (valikoima)
* *Nelson’s Lady Hamilton* (1906)
* *Samuel Pepys: Administrator, Observer, Gossip* (1909)
* *Nelson in England: a Domestic Chronicle* (1913)
* *The Little Chronicle of Magdalena Bach* (1925); Eeva Mikkolan suomennos julkaistu vuonna 1932 nimellä *Pikku kronikka* ja vuosina 1950 ja 1985 nimellä *Anna Magdalena Bachin pikku kronikka* (jälkimmäinen painos ilman kirjailijan nimeä, mutta varustettuna *Säveltaiteen nero elämäntoverinsa muistoissa* -alanimekkeellä)
* *Grave Fairytale: a Romantic Novel* (1931)
* *Time's Door* (1935)
* *Sussex Cottage* (1937)
* *English Spinster* (1939)
* *Woman Talking* (1940)
* *Country Ways* (1942)
* *Young Lincoln* (1944)
* *Cottage Tale* (1946)
* *Portrait of William Morris* (1947)
* *Sussex* (1947)
* *Small Talk in Sussex* (1954)

## Aiheesta muualla
* Bick, Martina: "Esther Meynell" http://mugi.hfmt-hamburg.de/Artikel/Esther_Meynell. *Mugi: Musik und Gender im Internet*. Hamburg: Hochschule für Musik und Theater, 2015.

## Lähteet
Saara Kesävuori

**Saara Kesävuori**, sukunimi aik. *Sarkkinen* (s. 
1. huhtikuuta 1959 Savonlinna) on suomalainen Tampereella asuva kirjailija.

Kesävuori julkaisi 1980-luvulla nuortenkirjoja ja kirjoitti näytelmiä sekä radiokuunnelman. Hän väitteli vuonna 2003 tohtoriksi Eila Pennasen varhaistuotannosta. Vuonna 2010 hän voitti Kouvolan dekkarinovellikilpailun novellilla *Syntymäpäivän jälkeen*, joka on julkaistu antologiassa *Murhattu mieli*. Viimeksi Kesävuori on julkaissut dekkaritrilogian, johon kuuluvat teokset *Saarroksissa*, *Tarkasti vartioitu* sekä trilogian päätösteos *Kuningas*. 

## Teoksia
Nimellä *Saara Sarkkinen*:
* *Mä en*. WSOY 1985
* *Töitä mun faijalle!*. WSOY 1987
* *Valkoinen ankka*. WSOY 1988
* *Tämän jälkeen ylösnousemus* : näytelmä. 1990
* *Torakkamessu* : yksinäytöksinen näytelmä. Tampereen työväen teatteri, Tampere 1990
* *Ikuisesti sinun : kuunnelma petoksesta ja kielen valheesta* ; dramaturgi Väinö Vainio. Yleisradio, Helsinki 1991
Nimellä *Saara Kesävuori*:
* *Tuntematon [[Väinö Linna]]* : näytelmä. Tampereen työväen teatteri, Tampere 1995
* *Oidipus oli mies : psykohistoriallinen elämäkerta Eila Pennasesta vuoteen 1952 saakka*, väitöskirja. Acta Universitatis Tamperensis 931. Tampere 2003 (Väitöskirja TamPub-julkaisuarkistossa)
* *Hyvä isä*. Tammi 2008
* *Tarvitse minua*. Tammi 2010
* *Äidin rakkaus*. Tammi 2011
* *Saarroksissa*. Tammi 2012
* *Tarkasti vartioitu*. Tammi 2013
* *Kuningas*. Tammi 2014
* *Musta hevonen*. Tammi 2015

## Toimitustöitä
* *Minä ja me : Pirkkalaiskirjailijat ry. 1943-1993* ; toimittanut Saara Sarkkinen. Gummerus 1993
* *Elämän tuulikannel : kokoelma KTV:läisten naisten elämäntarinoita* ; toimittanut Saara Kesävuori. Kunta-alan ammattiliitto, Helsinki 1998
* *Elämänkumppanina runo* ; toim. Saara Kesävuori. Aamulehti, Tampere 2006

## Palkinnot
* Kirjallisuuden valtionpalkinto 1989
* Kalle Kaiharin säätiön palkinto 1990

## Lähteet
Epiduraalivuoto

**Akuutti epiduraalihematooma** (Haematoma epidurale acutum) on akuutti verenkeräymä kovan aivokalvon ja kallonluun välissä. Verenvuoto on kallon sisällä muttei kuitenkaan kosketuksessa aivoihin. Epiduraalihematooma on yleensä lähtöisin aivojen kovakalvon valtimosta, jonka päähän kohdistunut isku tai mahdollisesti murtumalinja on repinyt auki. Usein hematooman kanssa samalla kohdalla kulkee myös pääkallon murtumalinja. Tämä aivovamma esiintyy ennen kaikkea nuorilla, sillä iän myötä kovakalvo kiinnittyy luuhun, ja siksi vanhuksilla epiduraalihematooma on harvinainen.

## Hoito
Akuutti epiduraalihematooma on hengenvaarallinen, ja se pitää diagnosoida ja poistaa viipymättä. Jos potilas on tajuton, on kyseessä hätätilanne, johon neurokirurgin tai muun päivystävän kirurgin on puututtava heti. Koska verenvuoto tulee valtimosta, alkaa usein aivojen pinnalle kasaantumaan minuuteissa - tunneissa mittava verikertymä. Kertymä painaa sen alla olevia aivoja aiheuttaen aivopaineiden nousun takia usein kuoleman, jos verenkertymää ei hätäleikkauksella poisteta.

## Ennuste
Jos epiduraalihematooma huomataan ja leikataan ripeästi, ennuste on yleensä hyvä. Harmittavan usein diagnoosi viivästyy ja potilas tulee jo vaikeassa tajuttomuudessa leikkaukseen. Huono ennuste on yhteydessä vaikeaan tajuttomuuteen leikkaushetkellä.

## Lähteet
*Kallonsisäiset hematoomat . Neurokirurgia.fi.
*hus.fi/aivovammat. Hus.fi/sairaanhoito/sairaanhoitopalvelut/neurokirurgia/aivovammat/
*Tietoa aivovammoista Olli Tenovuo Tietoa aivovammoista
*HYKS Neurokirurgia Dos Juha Jääskeläinen, HYKS Neurokirurgian klinikka
### Viitteet
Hannu Ylilehto

**Hannu Ylilehto** (s. 25. maaliskuuta 1954 Ylivieska) on suomalainen runoilija ja kääntäjä.

## Teokset
* *Sydän raivaa maailmalle tilaa* : runoja. Gummerus 1973 
;Runoja kokoelmissa:
* *Käsikirjoituksia*, Kuhmon kaupunginkirjasto 2010
::Sisältää tekstit: "Sydän raivaa maailmalle tilaa" ja "Meidän talossa asuva Eino ampui tänään itseään".
* *Uudesti luotava maa*, Postipankki 1971
::Sisältää tekstit: "Runoja"

## Suomennokset
* Jaroslav Seifert: *Ruttopylväs* (*Morový sloup*); suom., esitellyt ja selittänyt Hannu Ylilehto. WSOY 1985 
* Bohumil Hrabal: *Tarjoilin Englannin kuninkaalle* (*Obsluhoval jsem anglického krále*). WSOY 1991 
* Anselm Hollo, *Avaruudessa. Anselm Hollon runoja vuosilta 1960–2012*. Valikoinut ja suomentanut Hannu Ylilehto. Helsinki: Rosebud 2022 

## Palkinnot
* J. H. Erkon kirjoituskilpailu 1973
* Valtion kääntäjäpalkinto 1992

## Lähteet
Tuukka Kangasluoma

**Tuukka Tero Kullervo Kangasluoma** (23. elokuuta 1942 Seinäjoki – 14. marraskuuta 2019 Forssa) oli suomalainen kulttuuritoimittaja, kirjallisuuskriitikko ja kääntäjä.

Kangasluoma työskenteli vuodesta 1965 ''Helsingin Sanomien'' kulttuuriosaston toimittajana, josta jäi työkyvyttömyyseläkkeelle vuonna 1997. Vuosina 1969–1972 hän oli Gummeruksella kustannustoimittajana. 

## Teoksia
* *Punainen koira* : runoja. WSOY 1966

## Suomennoksia
* Monique Wittig : *Opoponaks*. WSOY 1967
* Alain Grée : *Huolettomat pesukarhut* ; suom. Helena Anhava ; kuvitus de Bramante ; runot suom. Tuukka Kangasluoma. Weilin + Göös, Helsinki 1968 (alkuteos *Les ratons laveurs cherchent un logis*)
* Marielle Schier : *Pikku Tiikerin seikkailut* ; K. N. Dalyn kertomuksen mukaan, kuv. J. P. Miller ; suom. Rauha Maria Lindström ; runot suom. Tuukka Kangasluoma. Weilin + Göös, Helsinki 1968 (alkuteos *Nouvelles aventures de Petit Tigre*)
* Jean Genet : *Ruusun ihme* ; ransk. alkuteoksesta *Miracle de la rose* suom. Tuukka Kangasluoma ja Olli Matti Ronimus ; esipuheen kirj. Pirkko Peltonen. Weilin + Göös, Helsinki 1968
* *Musta Dekamerone : afrikkalaisia tarinoita* ; koonnut Leo Frobenius ; suom. Tuukka Kangasluoma.. Gummerus 1972, 2. tark. painos Basam Books, Helsinki 1994 (alkuteos *Das schwarze Dekameron*)
* Auguste Le Breton : *Rififi*. Gummerus 1972 (alkuteos *Du rififi chez les hommes*)
* Grigori Ritvas : *Kolmen armeijan sotilas*. Gummerus 1974
* Mikis Theodorakis : *Minun lauluni, minun tieni, minun Kreikkani* ; ransk. alkuteoksesta *Les fiancés de Penelope* suom. Tuukka Kangasluoma ja Seppo Tuokko. WSOY 1976
* Pierre Schoendoerffer : *Meren musta hiljaisuus*. Gummerus 1978
* Jean Giono : *Mies, joka istutti puita* ; suomentanut ja jälkisanan kirjoittanut Tuukka Kangasluoma. Basam Books, Helsinki 1994 (alkuteos *L'homme qui plantait des arbres*)

## Palkinnot
* J. H. Erkon kirjoituskilpailu 1963

## Lähteet

## Aiheesta muualla
*Tuukka Kangasluoman muistokirjoitus Helsingin Sanomissa
Keith Remfry

**Keith J. Remfry** (17. marraskuuta 1947 Ealing – 16. syyskuuta 2015) oli brittiläinen judoka ja olympiamitalisti.

Remfry saavutti avoimessa painoluokassa olympiahopeaa Montréalissa 1976 hävittyään loppuottelussa japanilaiselle Haruki Uemuralle. Hän kilpaili olympiatasolla myös Münchenissä 1972. Remfry ylsi mitaleille myös maailman- ja euroopanmestaruuskilpailuissa.

## Lähteet
* Keith Remfry Bio, Stats and Results  Olympics at Sports-Reference.com 

### Viitteet
Jochen Schöps

**Jochen Schöps** s. 8. lokakuuta 1983) on saksalainen lentopalloilija. Puolan MM-kilpailuissa 2014 Schöps saavutti Saksan joukkueessa MM-pronssia toimien joukkueen kapteenina. Vuotta myöhemmin Saksa saavutti mestaruuden Bakun Euroopan kisoissa 2015. Seuratasolla Schöps on vuodesta 2012 edustanut puolalaista Asseco Resovia Rzeszówia, jossa saavutti Puolan mestaruuden 2015. Pelipaikaltaan Schöps on hakkuri ja hänen pituutensa on 200 senttimetriä.

## Lähteet
* http://www.volleyball-verband.de/index.php?dvv=webpart.pages.DVVDynamicPage&navid=5303&coid=5303&cid=1
Mirjami Hietala

**Mirjami Hietala** (s. 29. elokuuta 1944 Kuopio) on suomalainen Oulussa asuva psykoterapeutti ja kirjailija.

Hietalan vanhemmat olivat kansakoulunopettaja Aarne Säämänen ja kansakoulunopettaja Lyydia Maria Konttinen. Hän pääsi ylioppilaaksi vuonna 1962 ja valmistui filosöfian kandidaatiksi ja maisteriksi Helsingin yliopistosta 1970. Hietala työskenteli kansakoulunopettajana vuosina 1965–1970 ja psykologina 1970–1991. Hän on toiminut yksityisenä psykoterapeuttina vuodesta 1991 alkaen.

## Teoksia
* *Tapahtui keltaisessa talossa*. Tammi 1977
* *Minä, Vincent ja mustat linnut*. Tammi 1978
* *Toinen mahdollisuus*. Tammi 1980
* *Vihdoinkin vihreä*. Tammi 1981
* *Avaimet kaikkiin oviin*. Tammi 1983
* *Kivien kuningas* ; kuv. Markko Taina. Tammi 1984
* *Kim, kamera ja komero*. Tammi 1986
* *Matkalippu Mostariin*. Tammi 1989
* *Pelkkiä pilkkuja*. Tammi 1991
* *Talo metsässä : psykoterapiakeskus Monasteri 10 vuotta*. Psykoterapiasäätiö Monasteri, Oulu 1994
* *Hyvä tyttö* : romaani. Tammi 1995
* *Makeat muistot* : romaani. Tammi 1997
* *Korkeat huoneet*. Tammi 1999
* *Amanda*. Tammi 2005
* *Valkoiset lautalattiat*. Tammi 2009
* *Isoveli*. Tammi 2011

## Palkinnot
* Tauno Karilaan palkinto 1979
* Valtion nuorisokirjallisuuspalkinto 1990

## Lähteet
Richard Bentley

**Richard Bentley** (1662–1742) oli englantilainen klassillinen filologi ja kriitikko. Hän toimi Cambridgen yliopistossa vuodesta 1716 teologian professorina. Hänen pääteoksensa on hänen kuuluisa Horatius-julkaisunsa (1711; myöhemmin uusia painoksia). Huomattavia ovat myös hänen Terentius-, Phaedrus- ja Manilius-julkaisunsa (1726, 1739) sekä varsinkin hänen tutkimuksensa Phalariksen väärennetyistä kirjeistä (1797 ja 1799).

## Kirjallisuutta
* Mähly, *Richard Bentley* (Leipzig 1868) 
* Jebb, *Richard Bentley* (London 1882; saksaksi Berliini 1885). 

## Lähteet
Nykøbing

**Nykøbing** voi tarkoittaa seuraavia paikkoja Tanskassa:
* Nykøbing Falster, kaupunki ja taajama Guldborgsundin kunnassa
* Nykøbing Mors, kaupunki ja taajama Morsøn kunnassa
* Nykøbing Sjælland, kaupunki ja taajama Odsherredin kunnassa.

## Katso myös
* Nyköping, kaupunki ja taajama Ruotsissa